62024TO0139_INF
Определение на председателя на Общия съд от 12 юли 2024 г. —WebGroup Czech Republic/Комисия
(Дело T‑139/24 R)
„Обезпечително производство — Цифрови услуги — Регламент (ЕС) 2022/2065 — Много големи онлайн платформи — Молба за спиране на изпълнението — Fumus boni juris — Неотложност — Претегляне на интересите“
1.
Обезпечително производство — Спиране на изпълнението — Временни мерки — Условия за постановяване — Fumus boni juris — Неотложност — Значителна и непоправима вреда — Кумулативен характер — Претегляне на всички разглеждани интереси — Ред за разглеждане и начин на проверка — Право на преценка на съдията по обезпечителното производство
(член 256, параграф 1 и членове 278 и 279 ДФЕС; член 156, параграф 4 от Процедурния правилник на Общия съд)
(вж. т. 11, 13, 14, 97, 98, 118 и 133)
2.
Обезпечително производство — Спиране на изпълнението — Условия за постановяване — Fumus boni juris — Разглеждане prima facie на правните основания, изтъкнати в подкрепа на жалбата по главното производство — Жалба срещу решение на Комисията, с което жалбоподателят е определен за много голяма онлайн платформа по смисъла на Регламент 2022/2065 — Основания, свързани с поверителността на разкриваната информация съгласно този регламент — Вероятна основателност на твърденията за наличието на основания
(членове 278 и 279 ДФЕС; членове 16 и 17 и член 52, параграф 1 от Хартата на основните права на Европейския съюз; член 156, параграф 4 от Процедурния правилник на Общия съд; член 33, параграф 4 и член 39, параграфи 1 и 2 от Регламент 2022/2065 на Европейския парламент и на Съвета)
(вж. т. 17, 41, 42 и 49—55)
3.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Тежест на доказване — Финансова вреда — Задължение да се предоставят конкретни и точни данни, подкрепени с подробни писмени доказателства — Положение, което може да застраши финансовата жизнеспособност на дружеството жалбоподател — Непоправимо изменение на пазарните дялове — Преценка, отчитаща размерите на предприятието и положението на групата, към която то принадлежи
(членове 278 и 279 ДФЕС; член 156, параграф 4 от Процедурния правилник на Общия съд)
(вж. т. 56 и 77—80)
4.
Обезпечително производство — Спиране на изпълнението — Временни мерки — Условия за постановяване — Значителна и непоправима вреда — Вреда, произтичаща от публикуването на сочена за поверителна информация — Условия
(членове 278 и 279 ДФЕС; член 156, параграф 4 от Процедурния правилник на Общия съд)
(вж. т. 87 и 89)
Диспозитив
1)
Отхвърля молбата за допускане на обезпечение.
2)
Не се произнася по съдебните разноски.